Paterna celebra la 3ª edició de 'Cinema d'Estiu' en la qual els veïns trien les pel·lícules que es projectaran
23/06/2017

# Paterna celebra la 3ª edició de 'Cinema d'Estiu' en la qual els veïns trien les pel·lícules que es projectaran

[![Paterna celebra la 3ª edició de 'Cinema d'Estiu' en la qual els veïns trien les pel·lícules que es projectaran](/images/cine_de_verano_2016__xj818.jpg)](/images/cine_de_verano_2016__xj818.jpg)

23.06.2017

Les pel·lícules s'emetran quatre dissabtes del mes de juliol a partir de les 22:30 hores en L'Espai Cultural La Cova Gran

L'Ajuntament de Paterna recupera per tercer any consecutiu el seu tradicional 'Cinema d'Estiu'. Durant quatre caps de setmana del mes de juliol, els veïns i veïnes de Paterna podran gaudir d'una variada oferta de pel·lícules.  
  
Les projeccions tindran lloc els dies 8, 15, 22 i 29 de juliol, a partir de les 22:30 hores en L'Espai Cultural La Cova Gran. La pantalla geganta de l'amfiteatre projectarà títols nacionals i internacionals, incloent en la seua oferta als més menuts.  
  
Un any més, seran els propis veïns i veïnes els encarregats de votar les pel·lícules que es projectaran cada nit de dissabte. Ho faran a través del Facebook oficial de ViuPaterna i podran triar entre dues opcions, sent la més votada la que es projecte.  
  
Tal com ha explicat la regidora de Tradicions, Cultura i Foc, Paqui Periche, _''aquesta iniciativa busca fer partícips als paterners i paterneres, els qui a través de Facebook podran escollir entre dos títols diferents emprant els botons de ''m'agrada'' i ''m'encanta'', sent la pel·lícula més votada la que es projecte aqueixa setmana''._  
  
Entre les pel·lícules que es proposaran, s'alternaran títols infantils com 'Alvin y las ardillas' o 'Ice Age'. A través d'aquesta proposta, l'equip de govern cerca recuperar el tradicional cinema d'estiu de Paterna, que s'afig a l'àmplia oferta d'activitats lúdiques que l'Ajuntament proposa per a aquest estiu.